33.		Odvolanie predchádzajúceho písomného súhlasu
			s ďalšou zárobkovou činnosťou (§ 83 ods. 2 ZP)
ABC, s.r.o., Ružová ul. č. 10, 010 01 Žilina
zastúpená Ing. Vladimírom Milučkým
Ján Hladký
Stodolova ul. č. 2
010 01 Žilina
Vec:	Odvolanie predchádzajúceho písomného súhlasu s ďalšou zárobkovou činnosťou
Dňa 17. 7. 2022 sme Vám udelili písomný súhlas s možnosťou podnikať v odbore nákladná automobilová doprava od 1. 8. 2022. 
Pretože sme zistili, že vo svojej podnikateľskej činnosti zneužívate dôverné informácie o zákazníkoch a používate dopravné prostriedky spoločnosti (zápis zo dňa 12. 9. 2022), odvolávame náš súhlas s Vašou zárobkovou činnosťou, ktorá má konkurenčný charakter s naším predmetom činnosti. 
Vyzývame Vás, aby ste okamžite po doručení tohto listu ukončili uvedenú zárobkovú činnosť podľa predpisov o živnostenskom podnikaní. 
Žilina 15. 9. 2022	zamestnávateľ
Poznámka
Zamestnanec môže popri svojom zamestnaní vykonávanom v pracovnom pomere realizovať zárobkovú činnosť, ktorá má konkurenčný charakter s predmetom činnosti zamestnávateľa len s jeho predchádzajúcim písomným súhlasom. 
Zamestnávateľ však môže písomný súhlas odvolať, je ale povinný odôvodniť zmenu svojho rozhodnutia. Súhlas nie je potrebný na výkon vedeckej, pedagogickej, publicistickej, lektorskej, prednášateľskej, literárnej a umeleckej činnosti (§ 83 ZP).
Predmet činnosti – pozri výpis z obchodného registra, zriaďovacia listina, štatút a pod.